**Jyväskylän yliopisto/ ERITYISPEDAGOGIIKKA**

**KTKP030 OSAAMINEN JA ASIANTUNTIJUUS: Luennot, seminaarit ja harjoittelu**

**Harjoittelun vastuuhenkilöt:**

Eskelä-Haapanen, Sirpa  
Kainulainen, Johanna  
Kautto-Knape, Erja  
Oksanen, Elina [elina.m.oksanen@jyu.fi](mailto:elina.m.oksanen@jyu.fi) 050-5237751  
  
**Laajuus: 5 op (135 t)**

**Osaamistavoitteet:**

Opintojakson suoritettuaan opiskelija osaa

* tunnistaa oman roolinsa aktiivisena asiantuntijuuden rakentajana
* reflektoida kokemuksiaan ja tunnistaa omia havainnointi- ja toimintatapojaan
* tunnistaa ja arvioida koulun toimintakulttuurin vakiintuneita käytänteitä ja itsestäänselvyyksiä sekä niiden suhdetta oppimiseen

**Sisältö:**

* Kasvatustieteellisen asiantuntijuuden jäsentämistä asiantuntijuuden teorioiden sekä omien uskomusten, tunteiden ja toimintatapojen refleksiivisen analyysin avulla.
* Koulun arjen seuraamista sekä lyhyiden oppimistilanteiden suunnittelua, toteutusta ja arviointia.

**Opetustavat:**Luennot, pienryhmäopetus ja opetusharjoittelu.

**Suoritustavat ja ajoitus:**

* Erityispedagogiikan luennot **4t**
  + Info harjoittelusta 3.10.2016 klo 10:15 -11:45
  + Keväällä luento myöhemmin ilmoitettavana ajankohtana
* Asiantuntijaluennot: tiedekunnan yhteiset **6 t**:

to 27.10.2016 klo 12:15 - 14:45, L304. Tynjälä Päivi: "Johdatus asiantuntijuuden tutkimiseen"

to 03.11.2016 klo 12:15 - 14:45, L304. Eteläpelto Anneli: "Ammatillinen toimijuus ja identiteetti  
--------------------  
  
**Opetusharjoittelu toimipaikassa**

**syksy vk 47: 21.-25.11.2016  
kevät vkt 13-14: 27.3.2016-7.4.2017**

Havainnointi **60 t (s 25 t ja k 35 t)**

* Opetuksen suunnittelu **12 t**
* Oma opetus **6 t keväällä**
* Ohjaavan opettajan info ja ohjauskeskustelut**4 (s 1 t ja k 3 t)**
* Harjoittelun loppukeskustelu pienryhmässä **4 t** (s 2 t ja k 2 t). Kokoontumiset sovitaan kotiryhmissä.
* Harjoitteluraportit **49 t** sisältäen kirjallisuuteen perehtymisen ja linkitykset kasvatustieteen perusopintojen kursseihin ja erityispedagogiikan kursseihin (syksy 5 sivua ja kevät 5 sivua)-

**Arviointi:** Hyväksytty– hylätty

**Kurssin yhteiset oppimateriaalit:**

* Collin, K., Rasku-Puttonen, H. & Tynjälä, P. (toim.) 2010. Luovuus, oppiminen ja asiantuntijuus. Helsinki: WSOY, sivut 79–95
* Kari, J., Moilanen, P. & Räihä, P. (toim.) 2001. Opettajan taipaleelle. Jyväskylä: Jyväskylän yliopistopaino, sivut 61–80.
* Ojanen, S. 2006. Ohjauksesta oivallukseen. Helsinki: Palmenia, soveltuvin osin.

**Kotiryhmän opettajan jakamat materiaalit (kukin ope ohjeistaa tämän erikseen)**

**HARJOITTELUPOLKU**

|  |
| --- |
| **I ENNEN HARJOITTELUA** |
| 1. Osallistu harjoittelun harjoitteluinfoon  2. Hanki harjoittelupaikka:  - Harjoittelun ohjaajan tulee olla muodollisesti pätevä erityisopettaja  - harjoittelun toimipaikaksi käy  1. perusopetus luokilla 0–10  2. luokkamuotoinen tai laaja-alainen erityisopetus.  3. tavallinen koulu tai erityiskoulu  - Täytä harjoittelusopimus ohjaavan opettajan kanssa ja palauta se kotiryhmäohjaajan ohjeistamalla tavalla. |
|  |
| **II HARJOITTELUN ALKAESSA JA SEN AIKANA** |
| · Toimita ohjaavalle opettajalle (harjoittelupaikkaan):  1. Ohjeet ohjaavalle opettajalle  (= tämä kurssisuunnitelma)  2. Harjoittelutodistuslomake  3. Harjoittelun ohjaajan palkkiolaskulomake ja palautuskuori (ohjaaja laskuttaa ohjauksen keväällä harjoittelun päätyttyä)  **Ohjaavan opettajan ohjauspalkkio:**  Yliopisto suorittaa rahallisen korvauksen opetusharjoittelun ohjauksesta erityisopettajakoulutuksen kenttäharjoitteluissa. Opintojakson KTKP030 ohjauksesta maksetaan palkkio 3 ohjaustunnista (A/ 36 euroa).  Ohjauspalkkio maksetaan keväällä 2016 harjoittelun päätyttyä. **Opiskelija välittää ohjaavalle opettajalle ohjauspalkkiolomakkeen, jonka ohjaava opettaja täyttää ja palauttaa yliopistolle saamassaan palautuskuoressa heti harjoittelujakson päätyttyä.**Palkkioiden maksatusprosessi yliopistolla kestää 1 kk – 1.5 kk. Palkkiolomake tulee täyttää huolellisesti jolloin vältytään turhilta yhteydenotoilta. Yliopisto pidättää palkkiosta 60 % veroa, ellei mukaan ole liitetty sivutuloverokortista kopiota.  Mikäli ohjaava opettaja ei saa palkkiota itselleen, vaan se menee kunnalle tms., kirjoitetaan ohjauksesta lasku (ks. erilliset ohjeet ohjauspalkkiolomakkeen mukana). Myös tällöin korvaus maksetaan em. euromäärän ja tuntien mukaisesti.  · Suorita harjoittelu ohjeiden mukaisesti.  · Pidä harjoittelupäiväkirjaa havainnoistasi ja kokemuksistasi. |
| **III HARJOITTELUN PÄÄTTYESSÄ** |
| · Pyydä ohjaavalta opettajalta harjoittelutodistus ja toimita se kotiryhmäohjaajallesi.  · Laadi harjoitteluraportit ja palauta ne kotiryhmäohjaajasi ohjeistamalla tavalla.  · Osallistu pienryhmäsi harjoitteluseminaareihin syksyllä ja keväällä. |

Alleviivatut tulostettavat lomakkeet ja tiedostot löytyvät laitoksen verkkosivulta:

<https://www.jyu.fi/edu/laitokset/eri/opiskelu/lomakkeet1>

- harjoittelusopimus

- tuntisuunnitelmalomake (kevään harjoittelussa)

- harjoittelutodistus (KTKP030 Osaaminen ja asiantuntijuus)

**Orientoituminen observointiin ja harjoittelun aikainen observointi  
  
1.**Mitä eroa on havainnolla ja tulkinnalla?

**2. Mitä sinun tulee havainnoida? (pääpaino syksyllä)**  
- rakennuksen sisäinen toimintaympäristö: esteettömyys, tilat, kalusteet, laitteet ja välineet, materiaalit, toimintojen organisointi, viihtyvyys ja esteettisyys  
- koulun ja luokan ilmapiiri  
- koulun ja luokan käytänteet  
- vuorovaikutus aikuisten ja oppilaiden välillä (kielellinen, ilmeet ja eleet, vaihtoehtoiset ja puhetta tukevat kommunikaatiomenetelmät sekä apuvälineiden käyttö)  
- vuorovaikutus aikuisten kesken  
- ohjaamisen tavat (esim. fyysinen ja kielellinen ohjaus)  
- luokassa havainnoinnin lisäksi havainnoi siirtymätilanteita, välitunteja, ruokailu- ja muita isojen tilojen tilanteita  
  
**3. Mitä sinun tulee reflektoida? (pääpaino keväällä)**  
- millaisia tunteita opettaminen sinussa herätti?  
- millaisena koit omien tuntien suunnittelun ja niiden pitämisen?  
- millaista palautetta sait ohjaavalta opettajalta ja oppilailta? Miten koit palautteet?  
- millaisena koet yliopisto-opintojen merkityksen harjoittelun kannalta (esim. mistä opinnoista oli eniten hyötyä)?